《贻费道人》
五代·谭用之

谁如南浦傲烟霞，白葛衣轻称帽纱。
碧玉蜉蝣迎客酒，黄金毂帽钓鱼车。
吟歌云鸟归樵谷，卧爱神仙入画家。
他日凤书何处觅，武陵烟树半桃花。

作者简介：谭用之，[约公元九三二年前后在世]，里居及生卒年均不详，约后唐明宗长兴中前后在世。善为诗而官不达。著有诗集一卷，《新唐书艺文志》传于世。